Geir Holte

Geir Holte (født 1959) er en norsk tidligere langrennløper fra Hokksund i Buskerud. Han er sønn av Inger Marie Holte og Halvor Holte, og er Tor Håkon Holtes yngre bror. Han representerte Hokksund Idrettslag. Han oppnådde aldri noen pallplasseringer i verdenscupen, men var svært nær da han ble nummer fire på 30 km i russiske Kavgolovo i januar 1988.

Holte deltok under OL 1984 i Sarajevo, der han ble nummer 20 på 15 km klassisk. Han representerte også Norge under VM 1982 i Oslo og VM 1985 i Seefeld, og ble nummer 18 på tremila og nummer 20 på femmila.

Geir Holte vant 50 kilometer langrenn i Holmenkollen i 1985 (løpet var ikke et WC-løp), og var den første i verden som gikk femmila uten festesmurning. Samme år ble han nummer 5 på 30 km i Falun og ble nummer 10 sammenlagt i Word Cup.

Holte ble Norgesmester i stafett for Hokksund Idrettslag 1984, 1985 og 1986 (sammen med broren Tor Håkon Holte).

Den kjente crossfit-utøveren Kristin Holte er datter av Geir Holte. 

 Referanser 

 Eksterne lenker 


Kategori:Norske langrennsløpere
Kategori:Deltakere for Norge under Vinter-OL 1984
Kategori:Langrennsløpere under Vinter-OL 1984
Kategori:Norgesmestere i langrenn
Kategori:Personer fra Øvre Eiker kommune
Kategori:Fødsler i 1959